
ŠAKIŲ RAJONO SAVIVALDYBĖS ADMINISTRACIJOS INFORMACINIŲ SISTEMŲ VEIKLOS TĘSTINUMO VALDYMO PLANAS

I SKYRIUS
BENDROSIOS NUOSTATOS
1. Informacinių sistemų veiklos tęstinumo valdymo planas (toliau – Valdymo planas) parengtas pagal Nacionalinį kibernetinių incidentų valdymo planą, patvirtintą Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“. Valdymo planas vykdomas įvykus elektroninės informacijos saugos incidentui, kuris gali sudaryti neteisėto prisijungimo prie savivaldybės informacinių sistemų (toliau – sistemos arba sistema) galimybę, sutrikdyti ar pakeisti sistemos veiklą, sunaikinti, sugadinti ar pakeisti elektroninę informaciją, panaikinti ar apriboti galimybę naudotis elektronine informacija, sudaryti sąlygas neleistinai elektroninę informaciją pasisavinti, paskleisti ar kitaip panaudoti. 
2. Valdymo plane vartojamos sąvokos apibrėžtos Lietuvos Respublikos valstybės informacinių išteklių valdymo įstatyme, Bendrųjų elektroninės informacijos saugos reikalavimų apraše, patvirtintame Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Elektroninės informacijos, sudarančios valstybės informacinius išteklius, svarbos įvertinimo ir valstybės informacinių sistemų, registrų ir kitų informacinių sistemų klasifikavimo gairių aprašo patvirtinimo“, Techniniuose valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimuose, patvirtintuose Lietuvos Respublikos vidaus reikalų ministro 2013 m. spalio 4 d. įsakymu Nr. 1V-832 „Dėl Techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų patvirtinimo“, kituose Lietuvos Respublikos įstatymuose ir teisės aktuose. 
3. Kibernetinių incidentų valdymas, tyrimas, šalinimas bei pranešimas apie kibernetinius incidentus yra atliekamas vadovaujantis Nacionaliniame kibernetinių incidentų valdymo plane nurodytomis procedūromis. Informacinių sistemų saugos įgaliotinis ir sistemų administratoriai praneša apie incidentus, rengia incidentų tyrimo ataskaitas bei juos analizuoja. Incidentai vertinami ir priskiriami tam tikrai kategorijai vadovaujantis Nacionalinio kibernetinių incidentų valdymo plano priede nurodytais kriterijais. Valdymo planas privalomas sistemos valdytojui, sistemos tvarkytojams, visiems sistemos naudotojams, sistemos administratoriui bei sistemos saugos įgaliotiniui.
4. Atsakingų asmenų veiksmai ir įgaliojimai įvykus incidentui: 
4.1. sistemos saugos įgaliotinis: 
4.1.1. koordinuoja elektroninės informacijos saugos incidentų, įvykusių sistemoje, tyrimą; 
4.1.2. bendradarbiauja su kompetentingomis institucijomis, tiriančiomis elektroninių ryšių tinklų, informacijos saugumo incidentus, neteisėtas veikas, susijusias su elektroninės informacijos saugos incidentais; 
4.2. sistemos naudotojai vykdo Veiklos tęstinumo valdymo grupės nurodymus; 
4.3. sistemos administratorius: 
4.3.1. dalyvauja atliekant Veiklos plano 11 punkte išvardytas funkcijas; 
4.3.2. vykdo kitas šiame dokumente arba prieduose įvardytas ir (arba) jam Veiklos tęstinumo valdymo grupės pavestas užduotis;
4.4. sistemos duomenų įgaliotinis suteikia darbo grupėms informaciją, reikalingą duomenims atkurti, bei rezervines duomenų kopijas.
5. Elektroninės informacijos saugos incidento metu patirti nuostoliai sistemos veiklai atkurti finansuojami valstybės biudžeto, kitų finansavimo šaltinių lėšomis. 
6. Veiksmų, kurie būtų atliekami įvykus elektroninės informacijos saugos incidentui, vykdymo eiliškumas ir atsakingi vykdytojai nurodyti Šakių rajono savivaldybės informacinės sistemos veiklos atkūrimo detaliajame plane (1 priedas). 
7. Sistemos veikla laikoma atkurta, kai sistemos naudotojai, naudodamiesi sistema, vėl gali atlikti savo funkcijas. 

II SKYRIUS
ORGANIZACINĖS NUOSTATOS
8. Veiklos tęstinumo valdymo grupės sudėtis: 
8.1. grupės vadovas – informacinių sistemų saugos įgaliotinis; 
8.2. pavaduotojas – informacinių sistemų administratorius;
8.3. grupės nariai: 
8.3.1. administracijos direktorius;
8.3.2. Bendrųjų reikalų skyriaus vedėjas;
8.3.3. Administracijos patarėjas (parengties pareigūnas). 
9. Veiklos tęstinumo valdymo grupės funkcijos: 
9.1. analizuoti elektroninės informacijos saugos incidentus ir priimti sprendimus sistemos veiklos tęstinumo valdymo klausimais; 
9.2. bendrauti su viešosios informacijos rengėjų ir viešosios informacijos skleidėjų atstovais; 
9.3. bendrauti su kitų registrų ir informacinių sistemų veiklos tęstinumo valdymo grupėmis; 
9.4. bendrauti su teisėsaugos ir kitomis institucijomis, atsakingomis už nacionalinį elektroninių ryšių tinklų ir informacijos saugumą; 
9.5. kontroliuoti finansinių ir kitų išteklių, reikalingų sistemos veiklai atkurti įvykus elektroninės informacijos saugos incidentui, naudojimą; 
9.6. užtikrinti elektroninės informacijos fizinę saugą įvykus saugos incidentui; 
9.7. organizuoti darbuotojų, daiktų, įrangos gabenimą; 
9.8. vykdyti sistemos veiklos atkūrimo priežiūrą ir koordinuoti veiklos atkūrimo veiksmus;
9.9. vykdyti kitas Veiklos tęstinumo valdymo grupei pavestas funkcijas. 
10. Veiklos atkūrimo grupės sudėtis: 
10.1. grupės vadovas – informacinių sistemų saugos įgaliotinis; 
10.2. pavaduotojas – informacinių sistemų administratorius;
10.3. grupės nariai: 
10.3.1. kompiuterinių tinklų administratorius;
10.3.1. sistemos duomenų valdymo įgaliotinis. 
11. Veiklos atkūrimo grupės funkcijos: 
11.1. organizuoti sistemos tarnybinių stočių veikimo atkūrimą; 
11.2. organizuoti kompiuterių tinklo veikimo atkūrimą; 
11.3. organizuoti sistemos elektroninės informacijos atkūrimą; 
11.4. organizuoti taikomųjų programų tinkamo veikimo atkūrimą; 
11.5. organizuoti darbo kompiuterių veikimo atkūrimą ir prijungimą prie kompiuterių tinklo; 
11.6. vykdyti kitas Veiklos atkūrimo grupei pavestas funkcijas. 
12.	Įvykus elektroninės informacijos saugos incidentui patalpose, kuriose yra saugoma informacinės sistemos techninė ir programinė įranga, atliekami veiksmai:
12.1.	informacinės sistemos administratorius nedelsdamas informuoja apie nenumatytą situaciją saugos įgaliotinį;
12.2.	saugos įgaliotinis apie elektroninės informacijos saugos incidentą nedelsdamas informuoja informacinės sistemos naudotojo padalinio vadovą;
12.3.	saugos įgaliotinis informaciją įrašo į Šakių rajono savivaldybės administracijos informacinių sistemų elektroninės informacijos saugos incidentų registravimo žurnalą (3 priedas), vadovauja veiklos tęstinumo valdymo detaliajame plane (1 priedas) nurodytiems veiksmams;
12.4.	informacinių sistemų administratorius atkuria tarnybinės stoties, kompiuterių tinklo veiklą, duomenis, techninės, sisteminės ir taikomosios programinės įrangos funkcionavimą ir apie tai informuoja informacinės sistemos naudotojo padalinio vadovą bei saugos įgaliotinį;
12.5.	saugos įgaliotinis kartu su administratoriumi organizuoja žalos informacinių sistemų duomenims, techninei bei programinei įrangai vertinimą, koordinuoja informacinių sistemų veiklai atkurti reikalingos techninės, sisteminės ir taikomosios programinės įrangos įsigijimą.
13. Nesant galimybių tęsti veiklą pagrindinėse informacinės sistemos patalpose, informacinės sistemos įranga per 1 dieną laikinai perkeliama į atsargines patalpas, kurias užtikrina Lietuvos Respublikos viešųjų pirkimų įstatymo nustatyta tvarka pasirinktas paslaugų teikėjas.
14. Atsarginėms patalpoms, naudojamoms informacinės sistemos veiklai atkurti saugumo incidento atveju, keliami šie reikalavimai:
14.1. patalpos turi būti atskirtos nuo bendrojo naudojimo patalpų;
14.2. patalpos turi atitikti priešgaisrinės saugos reikalavimus, jose turi būti įrengtos gaisro gesinimo priemonės;
14.3 ryšio įranga turi būti apsaugota nuo nesankcionuoto prisijungimo.
15.	Elektroninės informacijos saugos incidento metu sunaikinta techninė, sisteminė ir taikomoji programinė įranga įsigyjama Lietuvos Respublikos viešųjų pirkimų įstatymo nustatyta tvarka panaudojant Savivaldybės biudžeto išteklius ar kitus finansavimo šaltinius.
16. Veiklos tęstinumo valdymo grupė ir veiklos atkūrimo grupė tarpusavyje bendrauja elektroniniu paštu ir (ar) telefonu. Ne rečiau negu kartą per metus Veiklos tęstinumo valdymo grupės vadovas arba jo pavedimu – Veiklos tęstinumo valdymo grupės narys organizuoja šių grupių susitikimą, kuriame aptariama esama Informacinės sistemos situacija.
17. Įvykus kibernetiniam incidentui Savivaldybės administracijos informacinėje sistemoje, Nacionalinį kibernetinio saugumo centrą informuoti apie:
17.1. didelio poveikio kibernetinius incidentus – nedelsiant, bet ne vėliau kaip per vieną valandą nuo jų nustatymo;
17.2. vidutinio poveikio kibernetinius incidentus – ne vėliau kaip per keturias valandas nuo jų nustatymo;
17.3. nereikšmingo poveikio kibernetinius incidentus – periodiškai kiekvieno kalendorinio mėnesio pirmą darbo dieną teikiant apibendrintą informaciją apie kiekvienos grupės incidentų, įvykusių nuo paskutinio pranešimo teikimo dienos, skaičių.
18. Kibernetinius incidentus pavojingo incidento kategorijai turi teisę priskirti tik Nacionalinis kibernetinio saugumo centras.
19. Kriterijai, kuriais vadovaujantis kibernetiniai incidentai priskiriami 17.1–17.3 papunkčiuose nustatytoms kategorijoms, yra nustatyti Nacionalinio kibernetinių incidentų valdymo plano priede.
20. Informuoti apie kibernetinius incidentus Savivaldybės administracijos informacinėje sistemoje Nacionalinį kibernetinį saugumo centrą Nacionalinio kibernetinio saugumo centro interneto svetainėje nurodytais kontaktais. Už pranešimą Nacionaliniam kibernetinio saugumo centrui ir taikytas kibernetinių incidentų tyrimo ar valdymo priemones yra atsakingas Informacinės sistemos saugos įgaliotinis. 
21. Savivaldybės administracija kibernetinių incidentų tyrimą atlieka vadovaudamasi savo patvirtintais saugumo teisės aktais tiek, kiek to nereglamentuoja Nacionalinio kibernetinių incidentų valdymo planas, ir imasi visų įmanomų priemonių, būtinų kibernetiniam incidentui suvaldyti ir įprastai informacinės sistemos veiklai atkurti.
22. Informacinių sistemų saugos įgaliotinis Nacionaliniam kibernetinio saugumo centrui pateikia kibernetinio incidento tyrimo ataskaitą apie:
22.1. didelio poveikio kibernetinių incidentų valdymo būklę – ne vėliau kaip per keturias valandas nuo jų nustatymo ir ne rečiau kaip kas keturias valandas atnaujintą informaciją, iki kibernetinis incidentas suvaldomas ar pasibaigia;
22.2. vidutinio poveikio kibernetinių incidentų valdymo būklę – ne vėliau kaip per dvidešimt keturias valandas nuo jų nustatymo ir ne rečiau kaip kas dvidešimt keturias valandas atnaujintą informaciją, iki kibernetinis incidentas suvaldomas ar pasibaigia;
22.3. didelio ar vidutinio poveikio kibernetinių incidentų suvaldymą ar pasibaigimą – ne vėliau kaip per keturias valandas nuo jų suvaldymo ar pasibaigimo.
23. Nacionaliniam kibernetinio saugumo centrui teikiant didelio ar vidutinio poveikio kibernetinio incidento tyrimo ataskaitą, nurodoma kibernetinio saugumo subjektui žinoma informacija:
23.1. kibernetinio incidento grupė (grupės), pogrupis (pogrupiai) ir poveikio kategorija, nustatyta pagal Nacionalinio kibernetinių incidentų valdymo plano priede pateiktus kriterijus;
23.2. ryšių ir informacinės sistemos, kurioje nustatytas kibernetinis incidentas, tipas (elektroninių ryšių tinklas, informacinė sistema, registras, tarnybinė stotis ir panašiai);
23.3. kibernetinio incidento veikimo trukmė;
23.4. kibernetinio incidento šaltinis;
23.5. kibernetinio incidento požymiai;
23.6. kibernetinio incidento veikimo metodas;
23.7. galimos ir (ar) nustatytos kibernetinio incidento pasekmės;
23.8. kibernetinio incidento poveikio pasireiškimo (galimo išplitimo) mastas;
23.9. kibernetinio incidento būsena (aktyvus, pasyvus);
23.10. priemonės, kuriomis kibernetinis incidentas nustatytas;
23.11. galimos ir (ar) taikomos kibernetinio incidento valdymo priemonės;
23.12. tikslus laikas, kada bus teikiama pakartotinė kibernetinio incidento tyrimo ataskaita remiantis Nacionalinio kibernetinių incidentų valdymo plano 23 punktu.
24. Informacinės sistemos saugos įgaliotinis, įvertinęs, kad negalės savarankiškai ištirti ar suvaldyti kibernetinio incidento per maksimaliai leistiną paslaugos neveikimo laiką, nustatytą savo patvirtintuose kibernetinio saugumo teisės aktuose, ne vėliau kaip per dvidešimt keturias valandas nuo šių aplinkybių nustatymo kreipiasi pagalbos į Nacionalinį kibernetinio saugumo centrą.
25. Didelio ar vidutinio poveikio kibernetinių incidentų tyrimas baigiamas ir kibernetinis incidentas laikomas suvaldytu ar pasibaigusiu, kai išnyksta kibernetinio incidento poveikis ryšių ir informacinei sistemai ir (ar) atkuriama įprasta ryšių ir informacinės sistemos veikla, atitinkanti kriterijus, nurodytus 8 punkte.
26. Informacinių sistemų saugos įgaliotinis ne vėliau kaip per aštuonias valandas nuo kibernetinio incidento suvaldymo ar pasibaigimo informuoja ryšių ir informacinės sistemos teikiamų paslaugų gavėjus (jeigu tokių yra), jeigu kibernetinio incidento poveikis padarė arba gali ateityje padaryti žalos ryšių ir informacinės sistemos teikiamų paslaugų gavėjui.
27. Informacinės sistemos saugos įgaliotinis ir (ar) Savivaldybės administracijos direktoriaus paskirti darbuotojai po kibernetinio incidento suvaldymo ar pasibaigimo pagal kompetenciją atlieka jo analizę. Dėl kibernetinių incidentų, priskirtų nereikšmingo kibernetinio incidento kategorijai, kibernetinio incidento analizė neatliekama.
28. Informacinių sistemų saugos įgaliotinis, išanalizavęs ir įvertinęs visą informaciją, susijusią su kibernetiniu incidentu, atliktus veiksmus ir panaudotas priemones:
28.1 ne vėliau kaip per trisdešimt darbo dienų po kibernetinio incidento suvaldymo ar pasibaigimo pateikia kibernetinio incidento analizės rezultatus Nacionaliniam kibernetinio saugumo centrui ir kibernetinio saugumo informaciniame tinkle paskelbia susistemintą ir aktualią neįslaptintą informaciją apie kibernetinio incidento nustatymą ir suvaldymą;
28.2. imasi priemonių, kad būtų pašalintas ryšių ir informacinės sistemos pažeidžiamumas;
28.3. įvertina ryšių ir informacinių sistemų riziką ir atitiktį Vyriausybės nustatytiems organizaciniams ir techniniams kibernetinio saugumo reikalavimams;
28.4. nustačius teisinio reglamentavimo spragų, pakeičia savo kibernetinio saugumo teisės aktus ir (ar) inicijuoja kitų institucijų priimtų teisės aktų pakeitimus.

III SKYRIUS
APRAŠOMOSIOS NUOSTATOS
29. Parengtų saugomų dokumentų sąrašas: 
29.1. Sistemos specifikacijos kopija, kurioje nurodyti sistemos techninės ir programinės įrangos parametrai. Specifikacijos projektą rengė Lietuvos Respublikos viešųjų pirkimų įstatymo nustatyta tvarka parinktas paslaugų teikėjas. Už sistemos techninės ir programinės įrangos priežiūrą atsakingas sistemos administratorius, kuriam keliami kvalifikaciniai reikalavimai, nurodyti Sistemos duomenų saugos nuostatuose, patvirtintuose savivaldybės administracijos direktoriaus.
Nesant administratoriaus, kuris dėl komandiruotės, ligos ar kitų priežasčių negali operatyviai atvykti į darbo vietą, jį pavaduoti gali kitas savivaldybės administracijos direktoriaus paskirtas darbuotojas, kurio kompetencijos lygis informacinių technologijų srityje atitinka sistemos administratoriui keliamų reikalavimų lygį; 
29.2. savivaldybės administracijos pastato, kuriame yra tarnybinės stotys, patalpų planai, tarnybinių stočių fizinio ir loginio sujungimo schemos. Už šių dokumentų rengimą atsakingas kompiuterinio tinklo priežiūros paslaugas atliekantis paslaugos teikėjas, administruojantis kompiuterinius tinklus; 
29.3. sistemos elektroninės informacijos teikimo, programinės įrangos priežiūros sutarčių kopijos, už kurių rengimą atsakingas kompiuterinio tinklo priežiūros paslaugas atliekantis paslaugos teikėjas; 
29.4. sistemos techninės ir programinės įrangos sąrašai, kuriuose nurodyta programinės įrangos laikmenų ir laikmenų su atsarginėmis kopijomis saugojimo vieta ir šių laikmenų perkėlimo į saugojimo vietą laikas ir sąlygos. Už sistemos techninės ir programinės įrangos sąrašų rengimą atsakingas sistemos administratorius bei duomenų valdymo įgaliotinis; 
29.5. sistemos duomenų rezervinių kopijų kūrimo instrukcija, kurioje nurodyta laikmenų su atsarginėmis elektroninės informacijos kopijomis saugojimo vieta ir šių laikmenų perkėlimo į saugojimo vietą laikas ir sąlygos. Už sistemos duomenų rezervinių kopijų kūrimo instrukcijos parengimą atsakingas sistemos administratorius bei duomenų valdymo įgaliotinis; 
29.6. Veiklos tęstinumo valdymo grupės ir Veiklos atkūrimo grupės narių sąrašas su kontaktiniais duomenimis, leidžiančiais pasiekti šiuos asmenis bet kuriuo metu. Už šių dokumentų parengimą atsakingas sistemos saugos įgaliotinis. 
30. Valdymo plano 29 punkte nurodytų dokumentų kopijas saugo sistemos duomenų valdymo įgaliotinis. 

IV SKYRIUS
VALDYMO PLANO VEIKSMINGUMO IŠBANDYMO NUOSTATOS
31. Valdymo plano veiksmingumas turi būti išbandomas ne rečiau kaip kartą per metus. 
32. Bandymo metu Veiklos tęstinumo valdymo grupė išanalizuoja galimą (sumodeliuotą) elektroninės informacijos saugos incidentą, numato galimus jo valdymo būdus ir sprendimus. 
33. Išbandžius Valdymo plano veiksmingumą, sistemos saugos įgaliotinis turi parengti Valdymo plano veiksmingumo išbandymo ataskaitą. Parengtą ataskaitą (2 priedas) saugos įgaliotinis pateikia sistemos valdytojui. 
34. Valdymo plano išbandymo ataskaitos ne vėliau kaip per penkias darbo dienas, nuo šių dokumentų priėmimo dienos, pateikiamos Nacionaliniam kibernetinio saugumo centrui.
35. Valdymo plano veiksmingumo išbandymo metu pastebėti trūkumai šalinami remiantis operatyvumo, veiksmingumo ir ekonomiškumo principais. 
________________







Informacinių sistemų veiklos tęstinumo valdymo 
plano 
1 priedas 

INFORMACINĖS SISTEMOS VEIKLOS ATKŪRIMO DETALUSIS PLANAS

	
Įvykis, sukeliantis elektroninės informacijos saugos incidentą
	
Pasekmės likvidavimo veiksmai
	Vykdymo terminai
	
Atsakingi vykdytojai

	

1.	Patalpų pažeidimas arba praradimas, stichinė nelaimė

1.1. Šakių rajono savivaldybės administracijos patalpose
	
1.1.1. jeigu būtina, skelbti pavojų ir informuoti Veiklos tęstinumo valdymo grupės vadovą;
	Nedelsiant pastebėjus
	
Pavojų pastebėjęs darbuotojas

	
	
1.1.2. pranešti specialiosioms tarnyboms;
	1 val.
	
Veiklos tęstinumo valdymo grupės vadovas



	
	
1.1.3. iškviesti Veiklos tęstinumo valdymo grupės narius į saugią vietą;
	1 val.
	

	
	
1.1.4. informuoti sistemos veiklos atkūrimo grupės vadovą;
	1 val.
	

	
	
1.1.5. iškviesti sistemos veiklos atkūrimo grupės narius į saugią vietą;
	3 val.
	
Veiklos atkūrimo grupės vadovas

	
	
1.1.6. vykdyti specialiųjų tarnybų nurodymus;
	
	
Visi darbuotojai

	
	
1.1.7. organizuoti darbuotojų evakuaciją, suskaičiuoti evakuotus darbuotojus;
	1 val.
	
Veiklos tęstinumo valdymo grupė

	
	
1.1.8. informuoti specialiąsias tarnybas apie dingusius darbuotojus;
	Nedelsiant
	

	
	
1.1.9. gavus rekomendacijas iš specialiųjų tarnybų, informuoti darbuotojus, kaip elgtis esant susidariusiai situacijai;
	Nedelsiant
	

	
	
1.1.10. esant būtinybei, išjungti ir užrakinti visą įrangą;
	1 val.
	
Veiklos atkūrimo grupė

	
	
1.1.11. įvertinti pažeidimus ir padarytus nuostolius;
	24 val.
	

	
	
1.1.12. informuoti darbuotojus apie darbo funkcijų vykdymo aplinkybes;
	24 val.
	
Veiklos tęstinumo valdymo grupė

	
	
1.1.13. nustatyti, ar buvo prarasta įranga;
	24 val.
	
Veiklos atkūrimo grupė

	
	
1.1.14. įrangos praradimo atveju informuoti veiklos tęstinumo valdymo grupę;
	24 val.
	

	
	
1.1.15. vykdyti teisėsaugos organų ir (arba) draudimo įmonės nurodymus, pateikiant reikiamus duomenis apie įvykį;
	Nedelsiant
	
Veiklos tęstinumo valdymo grupė

	
	
1.1.16. esant poreikiui perskirstyti, kiek tai yra įmanoma, turimus rezervinius išteklius, kad būtų atkurtas sistemos veikimas;
	24 val.
	

	
	
1.1.17. trūkstant išteklių, kreiptis į sistemos valdytoją dėl papildomų resursų skyrimo;
	24 val.
	

	
	
1.1.18. įsigijus įrangą, atkurti sistemos veikimą.
	48 val.
	
Veiklos atkūrimo grupė

	
1.2. Paslaugos teikėjo, kurio patalpose yra sistemos programinė įranga, patalpos
	
1.2.1. nustačius sistemos programinės įrangos pažeidimus arba praradimą, nedelsiant informuoti sistemos tvarkytoją;
	1 val.
	
Veiklos atkūrimo grupės vadovas

	
	
1.2.2. vadovaujantis paslaugos teikimo sutartyje nustatytais įsipareigojimais, vykdyti sistemos programinės įrangos atkūrimo darbus.
	Pagal sutartinius įsipareigojimus
	
Paslaugos teikėjas

	
2.	Gaisras

2.1.	Šakių rajono savivaldybės administracijos patalpose
	2.1.1. pastebėjus gaisro židinį, stengtis jį užgesinti kuo greičiau;
	Nedelsiant
	
Pavojų pastebėjęs darbuotojas

	
	
2.1.2. jeigu būtina, skelbti pavojų ir pranešti priešgaisrinei gelbėjimo tarnybai;
	Nedelsiant
	

	
	
2.1.3. informuoti Veiklos tęstinumo valdymo grupės vadovą;
	1 val.
	

	
	
2.1.4. iškviesti Veiklos tęstinumo valdymo grupę į saugią vietą;
	1 val.
	
Veiklos tęstinumo valdymo grupės vadovas

	
	
2.1.5. informuoti veiklos atkūrimo grupės vadovą;
	1 val.
	

	
	
2.1.6. iškviesti veiklos atkūrimo grupę;
	3 val.
	
Veiklos atkūrimo grupės vadovas

	
	
2.1.7. vykdyti specialiųjų tarnybų nurodymus;
	Nedelsiant
	
Visi darbuotojai

	
	
2.1.8. jeigu būtina, organizuoti darbuotojų evakuaciją, suskaičiuoti evakuotus darbuotojus;
	1 val.
	
Veiklos tęstinumo valdymo grupė

	
	
2.1.9. informuoti specialiąsias tarnybas apie dingusius darbuotojus;
	3 val.
	

	
	
2.1.10. gavus rekomendacijas iš specialiųjų tarnybų, informuoti darbuotojus, kaip elgtis pavojaus zonoje;
	Nedelsiant
	

	
	
2.1.11. likvidavus gaisrą įvertinti pažeidimus ir patirtus nuostolius;
	24 val.
	
Veiklos atkūrimo grupė

	
	
2.1.12. esant poreikiui perskirstyti, kiek tai yra įmanoma, turimus rezervinius išteklius, kad būtų atkurtas sistemos veikimas;
	24 val.
	
Veiklos tęstinumo valdymo grupė

	
	
2.1.13. nesant pakankamam rezervui, kreiptis į sistemos valdytoją dėl papildomų resursų skyrimo;
	24 val.
	

	
	
2.1.14. įsigijus įrangą, atkurti sistemos veikimą.
	48 val.
	
Veiklos atkūrimo grupė

	
2.2. Paslaugos teikėjo, kurio patalpose yra sistemos programinė įranga, patalpos
	
2.2.1. nustačius sistemos programinės įrangos pažeidimus arba praradimą nedelsiant informuoti sistemos tvarkytoją;
	1 val.
	
Paslaugos teikėjas

	
	
2.2.2. vadovaujantis paslaugos teikimo sutartyje nustatytais įsipareigojimais vykdyti sistemos programinės įrangos atkūrimo darbus.
	Pagal sutartinius įsipareigojimus
	
Paslaugos teikėjas

	
3. Pagrindinės kompiuterinės įrangos praradimas, nepakenkiant patalpų funkcionalumui
	
3.1. informuoti sistemos valdytoją;
	1 val.
	
Veiklos tęstinumo valdymo grupė

	
	
3.2. vykdyti sistemos programinės įrangos atkūrimo darbus.
	3 val.
	
Veiklos atkūrimo grupė

	
4. Pagrindinių duomenų praradimas pažeidus ar kitaip sugadinus centrinę duomenų saugyklą
	
4.1. nutraukti paslaugų teikimą sistemos naudotojams, jeigu tai kelia pavojų prarasti duomenis ir kitaip pažeisti Sistemos funkcionalumą;
	3 val.
	
Veiklos tęstinumo valdymo grupė

	
	
4.2. informuoti sistemos naudotojus, jeigu tai sukelia veiklos sutrikimus;
	3 val.
	

	
	
4.3. jeigu sistemos duomenys prarasti ar jie tapo prieinami tam leidimo neturintiems asmenims, pranešti teisėsaugos organams;
	3 val.
	

	
	
4.4. vykdyti teisėsaugos organų nurodymus, pateikiant reikiamą informaciją apie įvykį;
	6 val
	

	
	
4.5. atkurti sistemos darbingumą;
	24 val.
	
Veiklos atkūrimo grupė

	
	
4.6. nustatyti, ar atkurti duomenys yra patikimi;
	24 val.
	
Veiklos atkūrimo grupė

	
	
4.7. jeigu duomenys buvo prarasti dėl saugumo spragų, pašalinti jas;
	24 val.
	

	
	
4.8. atkurti sistemos duomenis iš paskutinės geros atsarginės kopijos;
	48 val.
	

	
	
4.9. visiškai atkurti sistemos veiklą ir visas sistemos naudotojų galimybes naudotis sistema.
	48 val.
	

	
5. Sistemos veiklos sutrikdymas dėl kibernetinių atakų
	
5.1. nutraukti paslaugų teikimą sistemos naudotojams ir informuoti juos apie veiklos sutrikimus;
	3 val.
	
Veiklos atkūrimo grupė

	
	
5.2. nustatyti trikdžių šaltinį;
	8 val.
	

	
	
5.3. pranešti elektroninių ryšių ir informacijos saugumo incidentų tyrimo tarnyboms, suteikiant reikiamą informaciją apie įvykį;
	8 val.
	
Veiklos tęstinumo valdymo grupė

	
	
5.4. patikrinti, ar neprarasti arba nesugadinti sistemos duomenys;
	8 val.
	
Veiklos atkūrimo grupė

	
	
5.5. pašalinti trikdžius, atkurti sistemos veikimą.
	24 val.
	
Veiklos atkūrimo grupė

	
6. Elektros ir telekomunikacinių ryšių tiekimo sutrikimai
	
6.1. jeigu yra galimybė, nustatyti elektros ir ryšių paslaugų teikimo sutrikimo priežastis;
	3 val.
	
Veiklos tęstinumo valdymo grupė

	
	
6.2. kreiptis į paslaugų teikėją dėl sutrikimų pašalinimo;
	3 val.
	

	
	
6.3. informuoti darbuotojus ir pateikti rekomendacijas, kaip elgtis esant susidariusiai situacijai;
	3 val.
	

	
	
6.4. pašalinus sutrikimą, atnaujinti sistemos veikimą.
	24 val.
	
Veiklos atkūrimo grupė

	
7. Vandentiekio ar šildymo sistemos avarija
	
7.1. kreiptis į specialiąsias tarnybas dėl sutrikimų pašalinimo;
	3 val.
	
Veiklos tęstinumo valdymo grupė

	
	
7.2. informuoti darbuotojus ir pateikti rekomendacijas, kaip elgtis esant susidariusiai situacijai;
	3 val.
	

	
	
7.3. pašalinus sutrikimą, atnaujinti sistemos veikimą.
	24 val.
	
Veiklos atkūrimo grupė


________________________________

Informacinių sistemų veiklos 
tęstinumo valdymo plano 
2 priedas 

INFORMACINĖS SISTEMOS VEIKLOS TĘSTINUMO VALDYMO PLANO IŠBANDYMO ATASKAITA

(Grupės susitikimo data)
Veiklos tęstinumo valdymo plano išbandyme dalyvavo:
1.   	
2.   	
3.   	



Elektroninės informacijos saugos incidento scenarijus: Elektroninės informacijos saugos incidento valdymo eiga: Rasti veiklos tęstinumo valdymo plano trūkumai:

Pasiūlymai keisti arba papildyti veiklos tęstinumo valdymo planą:





(vardas, pavardė)	(parašas)





(vardas, pavardė)	(parašas)





(vardas, pavardė)	(parašas)





(vardas, pavardė)	(parašas)



Informacinių sistemų veiklos tęstinumo 
valdymo plano
3 priedas

ŠAKIŲ RAJONO SAVIVALDYBĖS ADMINISTRACIJOS INFORMACINIŲ SISTEMŲ ELEKTRONINĖS INFORMACIJOS SAUGOS INCIDENTŲ REGISTRAVIMO ŽURNALAS

Pildymo pradžia 20___m.___________________d.

	Eil. Nr.
	Elektroninės informacijos saugos incidentas

	
	IS naudotojo padalinio
pavadinimas

	Požymio
kodas
	Įvykio aprašymas
	Pradžia
(metai, mėnuo, diena, valanda)
	Pabaiga
(metai, mėnuo, diena, valanda)
	Pašalino
(vardas, pavardė)
	Saugos įgaliotinis (vardas, pavardė, parašas)

	1.
	
	
	
	
	
	
	

	2.
	
	
	
	
	
	
	

	3.
	
	
	
	
	
	
	

	4.
	
	
	
	
	
	
	

	5.
	
	
	
	
	
	
	

	6.
	
	
	
	
	
	
	



Elektroninės informacijos saugos incidento situacijos požymiai:
1. Gamtos veiksniai. 2. Gaisras. 3. Patalpai padaryta žala arba patalpos praradimas. 4. Energijos tiekimo sutrikimai. 5. Vandentiekio ir šildymo sistemos sutrikimai; 6. Ryšio sutrikimai. 7. Tarnybinių stočių sugadinimas ir (arba) praradimas. 8. Programinės įrangos sugadinimas, praradimas. 9. Duomenų pakeitimas, sunaikinimas, atskleidimas, dokumentų praradimas. 10. Įvykiai, susiję su teroristine veikla.  11. Informacinės sistemos veiklos sutrikdymas dėl kibernetinių atakų

________________

